Trompetertrane

Trompetertrane (Grus americana) er en meget stor fugl i tranefamilien (Gruidae). Arten er en av fem i slekten Grus, som er en av fem slekter i underfamilien egentlige traner (Gruinae). Arten er endemisk for Nord-Amerika. Ingen underarter er beskrevet.

Arten er ifølge IUCNs rødliste sterkt truet av utryddelse.

 Taksonomi 
Det har tidligere vært vanlig å regne flere arter til slekten Grus, men Krajewski et al. (2010) demonstrerte at slekten var parafyletisk, noe som medførte at del Hoyo et al. (2014) i sitt nye ornitologiske bokverk, «HBW and BirdLife International Illustrated Checklist of the Birds of the World», valgte å flytte flere basale arter til selvstendige slekter.

 Beskrivelse 
Trompetertrane er en meget stor fugl som blir omkring  høy og veier cirka . Hannene er marginalt større enn hunnene. Vingespennet utgjør typisk .

Arten er helhvit, med unntak for den mørk røde kronen og ei mørk rød stripe over nedre del av kinnene. Håndsvingfjærene er dessuten sorte.

 Inndeling 
Inndelingen følger HBW Alive og er i henhold til Archibald et al. (2016). Norsk navn på arten følger Norsk navnekomité for fugl og er i henhold til Syvertsen et al. (2008).

 Gruinae, egentlige traner 
 Grus
 G. japonensis, japantrane
 G. americana, trompetertrane
 G. grus, trane
 G. monacha, hvithodetrane
 G. nigricollis, svarthalstrane

 Utbredelse og habitat 
Trompetertrane er (for det meste) trekkfugler som er endemiske for Nord-Amerika og stort sett hekker på alle typer våtmark i et svært begrenset område (Wood Buffalo National Park) i det sentrale Canada, inkludert i lite drenerte områder, ved dammer, myrområder, og fuktig boreal barskog. Arten overvintrer langs kysten av Texas i Mexicogolfen. En isolert og svært begrenset populasjon (gjeninnført) er standfugler som holder til i Florida.

 Referanser 
Archibald, G.W., Meine, C.D. & Garcia, E.F.J. (2016). Whooping Crane (Grus americana). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. Besøkt 2016-08-15

BirdLife International. 2012. Grus americana. The IUCN Red List of Threatened Species 2012: e.T22692156A38458501. Besøkt 2016-08-15

del Hoyo, J., Collar, N.J., Christie, D.A., Elliott, A. and Fishpool, L.D.C. 2014. HBW and BirdLife International Illustrated Checklist of the Birds of the World. Lynx Edicions BirdLife International.

Carey Krajewski, Justin T. Sipiorski, and Frank E. Anderson (2010) Complete Mitochondrial Genome Sequences and the Phylogeny of Cranes (Gruiformes: Gruidae). The Auk: April 2010, Vol. 127, No. 2, pp. 440-452. 

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-10

 Eksterne lenker 


Kategori:Tranefugler